കാണാതായ വീട്ടമ്മയുടെ മൃതദ്ദേഹം ഒപ്പം താമസിച്ച യുവാവിന്റെ വീട്ടില് സിന്ധുവിന്റെ മൃതദ്ദേഹം കണ്ടെത്തിയത് അടുക്കളിയില് കുഴിച്ചിട്ട നിലയില് യുവാവ് കൊന്ന് കുഴിച്ചിട്ടതാവാമെന്ന് പ്രാഥമിക നിഗമനം ഒളിവില് പോയ ബിനോയ്ക്കായി തിരച്ചില് ശക്തമാക്കി പൊലീസ് പണിക്കന്ക്കുടി: ഇടുക്കി പണിക്കന്ക്കുടി സ്വദേശിനിയായ വീട്ടമ്മയുടെ തിരോധാനത്തില് വഴിത്തിരിവ്. മൂന്നാഴ്ച്ചകള്ക്ക് മുന്പെ കാണാതായ വീട്ടമ്മയുടെ മൃതദ്ദേഹം ഒപ്പം താമസിച്ചിരുന്ന യുവാവിന്റെ വീട്ടില് കണ്ടെത്തി. 45 കാരിയായ സിന്ധുവിന്റെ മൃതദ്ദേഹം ബിനോയിയുടെ അടുക്കളയില് കുഴിച്ചിട്ട നിലയിലണ് കണ്ടെത്തിയത്.സിന്ധുവിനെ കാണാതായി മൂന്നാഴ്്ച്ച പിന്നിട്ടിട്ടും ഒരു വിവരവുമില്ലാത്ത സാഹചര്യത്തില് തിരോധാനത്തില് ദുരൂഹത ആരോപിച്ച് ബന്ധുക്കള് രംഗത്തെത്തിയിരുന്നു. ഇതിനിടയിലാണ് വെള്ളിയാഴ്ച്ച മൃതദേഹം കണ്ടത്. കഴിഞ്ഞ മാസം 12 നാണ് സിന്ധുവിനെ ദുരൂഹസാഹചര്യത്തില് കാണാതായത്്. തുടര്ന്ന് കുടുംബം വെള്ളത്തൂവല് പൊലീസില് പരാതി നല്കി. അന്വേഷണം നടക്കുന്നതിനിടെ അയല്ക്കാരനായ ബിനോയി ഒളിവില് പോയി. ഇതാണ് സിന്ധുവിന്റെ ബന്ധുക്കളുടെ ആരോപണം ശക്തിപ്പെടുത്തിയത്. സിന്ധുവിനെ കാണാതായതിന്റെ തലേന്ന് ഇവിടെ വഴക്ക് ഉണ്ടായതായും ബന്ധുക്കള് പറയുന്നു. ഭര്ത്താവുമായി പിണങ്ങി പണിക്കന്കുടിയിലെ വാടകവീട്ടിലായിരുന്നു സിന്ധു ആദ്യം താമസിച്ചിരുന്നത്. പിന്നീട് ബിനോയിയുമായി അടുപ്പത്തിലാവുകയും ഇയാളോടൊപ്പം താമസം ആരംഭിക്കുകയും ചെയ്തു. അടുത്തിടെ ഇരുവരും തമ്മില് ചില പ്രശ്നങ്ങളുണ്ടായിരുന്നു. സിന്ധുവിനെ ബിനോയ് നിരന്തരം മര്ദിച്ചിരുന്നതായും സിന്ധുവിന്റെ അമ്മ നല്കിയ പരാതിയില് പറഞ്ഞിരുന്നു.സിന്ധുവിനെ കാണാതായതിന് ശേഷം ബിനോയിയുടെ പെരുമാറ്റത്തിലും സംസാരത്തിലും ഉണ്ടായ സംശയമാണ് പരാതിക്ക് ഇടയാക്കിയത്. സിന്ധുവിന്റെ മകനെ ബന്ധുവീട്ടില് ഏല്പ്പിച്ചശേഷമാണ് ഇയാള് നാടുവിട്ടത്.പൊലീസ് ഇയാളെ കണ്ടെത്താന് അന്വേഷണം നടത്തിവരുന്നതിന് ഇടെയാണ് ബിനോയിയുടെ വീട്ടില്നിന്ന് സിന്ധുവിന്റെ മൃതദേഹം കണ്ടെത്തിയത്. സിന്ധുവിനെ കൊലപ്പെടുത്തിയശേഷം ബിനോയ് തന്നെ മൃതദേഹം വീട്ടിനുള്ളില് കുഴിച്ചിട്ടെന്നാണ് പൊലീസിന്റെ പ്രാഥമിക നിഗമനം. അതിനിടെ, ബിനോയിയെ കണ്ടെത്താന് അയല്സംസ്ഥാനങ്ങളിലേക്കും അന്വേഷണം വ്യാപിപ്പിച്ചിട്ടുണ്ട്. മൃതദേഹം വീട്ടുകാര് തിരിച്ചറിഞ്ഞു.സിന്ധുവിന്റെ മൃതദേഹം കണ്ടെത്തിയ പശ്ചാത്തലത്തില് സമഗ്രമായ അന്വേഷണം നടത്താനുള്ള നീക്കത്തിലാണ് പൊലീസ്. സിന്ധുവിനെ കാണാതായ സമയത്ത് പൊലീസ് അന്വേഷണത്തില് അലംഭാവം കാണിച്ചതായും ബന്ധുക്കള് ആരോപിച്ചിരുന്നു. Stories you may Like